Bagi Menua Betong

Bagi Menua Betong, ditumbuka maya 26 Mac 2002, nya siti ari dua belas iti bagi menua ba Sarawak, Malaysia. Suba, bagi menua tu di baruh Bagi Menua Sri Aman. Bagi menua tu ngembuan pemesai 4,180.8 km2 lalu nyadi bagi menua ke pemadu mit ba Sarawak.

Saribas tebilang enggau rumah panjai Iban lalu dikumbai pusat adat Iban. Iya dipasukka ngagai Sarawak ulih Rajah James Brooke, pengudah iya ngalahka bansa Iban Skrang enggau Saribas ba Perang Beting Maru kena 31 Julai 1849.

Bagi Menua Betong mungkur dua pelilih pentadbiran iya nya Betong enggau Saratok. Penyampau tubuh iya nya 99,800 iku. Begian tu ngembuan penyampau tubuh majoriti Iban begulai manah enggau Melayu enggau China dalam nyau deka semua bidang pengawa kenyau ari jeman sebedau kolonial.

Di Sarawak, Betong ngembuan pelilih mit pemadu mayuh. Pelilih mit ari baruh pelilih menua Betong iya nya Pusa, Spaoh, Debak enggau Meludam, lalu ke ari baruh pelilih menua Saratok iya nya Roban, Kabong enggau Budu.
Kategori:Bagi Menua ba Sarawak